## Aguirre: “L’agricultura de precisió té cada vegada més demanda i més implantació en el camp”

*** El conseller clausura la Jornada d’Agricultura i Ramaderia de Precisió de la Comunitat Valenciana**

El conseller d’Agricultura, Ramaderia i Pesca, José Luis Aguirre, ha assenyalat que “l’agricultura de precisió té cada vegada més demanda i més implantació en el camp”.

Durant la clausura de la I Jornada d’Agricultura i Ramaderia de Precisió de la Comunitat Valenciana, José Luis Aguirre ha afirmat que “davant l’arribada de l’agricultura de precisió, és important la realització de jornades com esta, que ens ajuden a entendre el seu funcionament i els seus avantatges”.

Referent a això, Aguirre ha expressat que “resulta de vital importància conéixer eixes dades i saber interpretar-les, ja que això pot, moltes vegades, condicionar la rendibilitat del sector agrícola”.

A més, ha afegit que “no per això restem importància al cultiu tradicional, sinó que ho entenem com una cosa nova, que cada dia demanden més agricultors, sobretot els jóvens, que han nascut en un món tecnològic i requerixen incorporar eixa tecnologia a la seua activitat professional”.

En esta línia, el conseller ha indicat que “esta tecnologia ens ha de permetre optimitzar recursos i inputs, ens ha d’ajudar en la detecció i prevenció de problemes de plagues, nutrició, humitat, entre altres”.

Fecha: 20/06/2024